আজি বিশ্বৰত্ন ড০ ভূপেন হাজৰিকাৰ ৯২ সংখ্যক ওপজা দিন। সমগ্ৰ ৰাজ্যতে আজি অসমবাসীয়ে বিশ্ববিশ্ৰুত শিল্পীগৰাকীলৈ শ্ৰদ্ধা নিবেদন কৰিছে।
মহানগৰীৰ দীঘলীপুখুৰীপাৰত থকা সুধাকণ্ঠ ড০ ভূপেন হাজৰিকাই নিজে উন্মোচন কৰা প্ৰতিমূৰ্তিত শ্ৰদ্ধা নিবেদন কৰে আছুৰ উপদেষ্টা ড০ সমুজ্জ্বল কুমাৰ ভট্টাচাৰ্য, সভাপতি দীপাংক কুমাৰ নাথ, সাধাৰাণ সম্পাদক লুৰীন জ্যোতি গগৈয়ে।
ভট্টাচাৰ্যই লগতে ড০ ভূপেন হাজৰিকাৰ সমাধিক্ষেত্ৰ আজিলৈ সম্পূৰ্ণ হৈ নুঠাক লৈ আক্ষেপ প্ৰকাশ কৰে। এই ক্ষেত্ৰত চৰকাৰৰ অৱহেলাক তেওঁ ধিক্কাৰ দিয়ে।
সমাধি ক্ষেত্ৰ আহল বহলকৈ নিৰ্মাণ কৰা, ড০ ভূপেন হাজৰিকা গৱেষণা প্ৰতিষ্ঠান নিৰ্মাণ কৰা, ড০ ভূপেন হাজৰিকাৰ সৃষ্টিসমুহ পাঠ্যপুথিত অন্তৰ্ভুক্ত কৰা, ড০ ভূপেন হাজৰিকাৰ নামত এখন সাংস্কৃতিক ৰে'লৰ ব্যৱস্থা কৰাৰ লগতে আছুৱে উত্তৰ পূৰ্বাঞ্চলত থকা ৰে'লৰ টাৰ্মিনেলসমুহ ভূপেন হাজৰিকাৰ নামত উৎসৰ্গিত কৰাৰ দাবী উত্থাপন কৰে।
ড০ ভূপেন হাজৰিকাৰ সৃষ্টিৰাজিক বিশ্বদৰবাৰলৈ নিয়াৰ বাবে চৰকাৰে উচিত পদক্ষেপ লোৱা নাই বুলি ক্ষোভ প্ৰকাশ কৰে আছুৰ সভাপতি আৰু সম্পাদক ক্ৰমে দীপাংক কুমাৰ নাথ আৰু লুৰীন জ্যোতি গগৈয়েও।
তেওঁলোকে লগতে কয় যে সুধাকণ্ঠৰ সৃষ্টিক অসমত এক উচিত মৰ্যাদাৰে সকলোৰে মাজলৈ লৈ যোৱাৰ বাবে আছুৱে সঠিক পদক্ষেপ গ্ৰহণ কৰি থাকিব।
আজি সন্ধিয়া আছুৰ উদ্যোগত দীঘলীপুখুৰীপাৰত অনুষ্ঠিত উদ্দীপনা শীৰ্ষক অনুষ্ঠানত অসমৰ প্ৰতিখন জিলাৰ মহাবিদ্যালয় পৰ্যায়ৰ শ্ৰেষ্ঠ সংগীত শিল্পীয়ে গীত পৰিবেশন কৰিব বুলি দীপাংক কুমাৰ নাথে জানিবলৈ দিয়ে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
